*****

ΤΡΙΤΗ ΟΔΗΓΙΑ ΤΗΣ ΕΠΙΤΡΟΠΗΣ

της 21ης Δεκεμβρίου 1982

περί τροποποιήσεως του παραρτήματος της οδηγίας 77/101/ΕΟΚ του Συμβουλίου περί της εμπορίας των απλών ζωοτροφών

(82/937/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 77/101/ΕΟΚ του Συμβουλίου της 23ης Νοεμβρίου 1976 περί της εμπορίας των απλών ζωοτροφών (1), όπως τροποποιήθηκε τελευταία από την οδηγία 80/510/ΕΟΚ της Επιτροπής (2), και ιδίως το άρθρο 10,

Εκτιμώντας:

ότι λόγω της εξελίξεως των επιστημονικών ή τεχνικών γνώσεων πρέπει να γίνουν τροποποιήσεις στο παράρτημα της οδηγίας 77/101/ΕΟΚ·

ότι πρέπει να γίνουν διάφορες διορθώσεις στις ειδικές διατάξεις που προβλέπονται για ορισμένες απλές ζωοτροφές, ιδίως όσον αφορά την ονομασία, την περιγραφή και τις προϋποθέσεις που καθορίστηκαν για τη σύνθεσή τους· ότι, εξάλλου, πρέπει να συμπληρωθεί ο κατάλογος των ανοργάνων ουσιών.

ότι, εξάλλου, κρίνεται απαραίτητο να υποδειχθεί για ορισμένες τροφές ζωικής προελεύσεως από τις οποίες έχει αφαιρεθεί το λίπος, ότι το προϊόν πρέπει να είναι τεχνικά απαλλαγμένο από κατάλοιπα οργανικών διαλυτών· ότι θα πρέπει να εξετασθεί αν αυτή η προϋπόθεση πρέπει να επεκταθεί σε άλλες τροφές ζωικής ή φυτικής προελεύσεως και αν ενδείκνυται να περιορισθεί η περιεκτικότητα των εν λόγω καταλοίπων·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα της οδηγίας 77/101/ΕΟΚ τμήμα Β «ειδικές προδιαγραφές» τροποποιείται ως ακολούθως:

1. Υπό τα σημεία 1.2, 1.5, 1.7, 1.9, 1.11, 1.13, 1.15, 1.16, 1.18, 1.20, 1.23, 1.25, 1.27, 1.30, 1.32, 1.33, 1.39, η ένδειξη «μεγ. 12 %» που περιλαμβάνεται στη στήλη 6 «Απαιτήσεις για τη σύνθεση» οσον αφορά την υγρασία αντικαθίσταται από την ένδειξη « μεγ. 12,5 %».

2. Το σημείο 2.8.1, τροποποιείται ως ακολούθως:

α) Το κείμενο της περιγραφής που περιλαμβάνεται στη στήλη 3 αντικαθίσταται από το εξής κείμενο:

«Προϊόν προερχόμενο εκ της τεχνητής αποξηράνσεως και ενδεχομένως μετά προξήρανση νεαρών κτηνοτροφικών φυτών, των οποίων τα ένζυμα που προκαλούν την οξείδωση έχουν πρακτικώς εξουδετερωθεί δια της αποξηράνσεως».

β) Η ένδειξη «ελαχ. 16 %» που περιλαμβάνεται στη στήλη 6 « Απαιτήσεις για τη σύνθεση» οσον αφορά την ακατέργαστη πρωτεΐνη αντικαθίσταται από την ένδειξη «ελαχ. 15,5 %».

3. Το σημείο 2.8.2, τροποποιείται ως ακολούθως:

α) Το κείμενο της περιγραφής που περιλαμβάνεται στη στήλη 3 αντικαθίσταται από το εξής κείμενο:

«Προϊόν προερχόμενο εκ της τεχνητής αποξηράνσεως και ενδεχομένως μετά προξήρανση της μηδικής Medicago Sativa L. και Medicago Varia Martyn των οποίων τα ένζυμα που προκαλούν την οξείδωση έχουν πρακτικώς εξουδετερωθεί δια της αποξηράνσεως.

Το προϊόν αυτό μπορεί να περιέχει 20 % περίπου χόρτων ή τριφυλλιών που έχουν αποξηρανθεί τεχνητά καί, ενδεχομένως, μετά από προξήρανση συγχρόνως με τη μηδική».

β) Η ένδειξη «ελαχ. 18 %» που περιλαμβάνεται στη στήλη 6 « Απαιτήσεις για τη σύνθεση» οσον αφορά την ακατέργαστη πρωτεΐνη αντικαθίσταται από την ένδειξη «ελαχ. 17 %».

4. Το σημείο 2.8.3, τροποποιείται ως ακολούθως:

α) Το κείμενο της περιγραφής που περιλαμβάνεται στη στήλη 3 αντικαθίσταται από το εξής κείμενο:

«Προϊόν προερχόμενο εκ της τεχνητής αποξηράνσεως και ενδεχομένως μετά προξήρανση του νεαρού τριφυλλιού Trifolium SPP., του οποίου τα ένζυμα που προκαλούν την οξείδωση έχουν πρακτικώς εξουδετερωθεί δια της αποξηράνσεως.

Το προϊόν αυτό μπορεί να περιέχει 20 % περίπου χόρτων ή μηδικών που έχουν αποξηρανθεί τεχνητά καί, ενδεχομένως, μετά από προξήρανση συγχρόνως με το τριφύλλι».

β) Η ένδειξη «ελαχ. 18 %» που περιλαμβάνεται στη στήλη 6 « Απαιτήσεις για τη σύνθεση» οσον αφορά την ακατέργαστη πρωτεΐνη αντικαθίσταται από την ένδειξη «ελαχ. 17 %».

5. Υπό τα σημεία 3.2.2 και 3.2.3, το κείμενο της περιγραφής που περιλαμβάνεται στη στήλη 3 συμπληρώνεται με το εξής κείμενο:

«Πρέπει να είναι τεχνικώς απαλλαγμένο από κατάλοιπα οργανικών διαλυτών».

6. Υπό το σημείο 3.2.4, το κείμενο της περιγραφής που περιλαμβάνεται στη στήλη 3 τροποποιείται ως εξής:

α) Το κείμενο της πρώτης φράσης αντικαθίσταται από το εξής κείμενο:

«Προϊόν παραγόμενο εκ της αποξηράνσεως και αλέσεως σφαγίων και τμημάτων σφαγίων θερμοαίμων ζώων ξηράς και κατά περίπτωση απολιπωθέντων δια μιας καταλλήλου μεθόδου».

β) Μετά τη λέξη «εντέρων» προστίθεται η εξής φράση:

«Πρέπει να είναι τεχνικώς απαλλαγμένο από κατάλοιπα οργανικών διαλυτών».

7. Υπό τα σημεία 3.2.5 και 3.2.8 το κείμενο της περιγραφής που περιλαμβάνεται στη στήλη 3 συμπληρώνεται με το εξής κείμενο:

«Πρέπει να είναι τεχνικώς απαλλαγμένο από κατάλοιπα οργανικών διαλυτών».

8. Το σημείο 4.6, τροποποιείται ως ακολούθως:

α) Η ονομασία «Φωσφορικόν διασβέστιον» που περιλαμβάνεται στη στήλη 2 αντικαθίσταται από την εξής ονομασία:

«Υδρρογονοφωσφορικό ασβέστιο (φωσφορικό διασβέστιο)».

β) Το κείμενο της περιγραφής που περιλαμβάνεται στη στήλη 3 αντικαθίσταται από το εξής κείμενο:

«Τεχνικώς καθαρό όξινο φωσφορικό ασβέστιο (φωσφορικό διασβέστιο)».

9. Το σημείο 4.9, τροποποιείται ως ακολούθως:

α) Η ονομασία «φωσφορικόν μονοασβέστιον» που περιλαμβάνεται στη στήλη 2 αντικαθίσταται από την εξής ονομασία:

«Δύο-(διυδρογονοφωσφορικό) ασβέστιο (φωσφορικό μονοασβέστιο)» .

β) Το κείμενο της περιγραφής που περιλαμβάνεται στη στήλη 3 αντικαθίσταται από το εξής κείμενο:

«Προϊόν αποτελούμενο κυρίως εκ τεχνικώς καθαρού δύο-(διυδρογονοφωσφορικό) ασβεστίου (φωσφορικό μονοασβέστιο)».

10. Προστίθεται το ακόλουθο σημείο 4.10:

1.2.3.4.5.6.7 // // // // // // // // 1 // 2

// 3

// 4

// 5 // 6

// 7

// // // // // // // // «4.10 // Δισόξινο φωσφορικό αμμώνιο (φωσφορικό μονοαμμώνιο) // Προϊόν αποτελούμενο κυρίως εκ τεχνικώς καθαρού δισόξινου φωσφορικού αμμωνίου (φωσφορικού μονοαμμωνίου) // Ολικός φώσφορος Άζωτο // - // Ολικός φώσφορος ελαχ. 25 % // Χ» // // // // // // //

Άρθρο 2

Τα Κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν:

- με το άρθρο 1, σημεία 5, 6 υπό β) και 7, την 1η Ιουλίου 1983,

- με τις άλλες διατάξεις της παρούσας οδηγίας, την 1η Ιανουαρίου 1985.

Ενημερώνουν αμέσως σχετικά την Επιτροπή.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 21 Δεκεμβρίου 1982.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 32 της 3. 2. 1977, σ. 1.

(2) ΕΕ αριθ. L 126 της 21. 5. 1980, σ. 12.